b"\n_START_ARTICLE_\nLa Casa Gran (Santa Margarida de Montbui)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una resid\xc3\xa8ncia, casa-palau, o casa senyorial, de planta rectangular i dos pisos. La fa\xc3\xa7ana principal d\xc3\xb3na a la Pla\xc3\xa7a Major del poble i presenta un portal amb enormes dovelles; aquesta fa\xc3\xa7ana ha sofert algunes transformacions en portes i finestres i va \xc3\xa9sser arrebossada recentment. Hi ha una galeria al migdia amb un oratori o capella dedicada al Sagrat Cor de Jes\xc3\xbas. Interiorment ha estat transformada. La coberta \xc3\xa9s a quatre vessants i amb teula \xc3\xa0rab. Pertany al segle XVII i a un estil popular.a dels comtes de Plas\xc3\xa8ncia i barons de Montbui.\n_START_SECTION_\nHist\xc3\xb2ria\n_START_PARAGRAPH_\nAmb el matrimoni d'Anna de Montbui i Claudia de Lanuza, gentilhome de Carles V, al segle XVI, fou incorporada a la casa comtal de Plas\xc3\xa8ncia._NEWLINE_Josep de Lanuza-Montbui, al segle XVII va fer construir al poble de Montbui la Casa Gran. El senyoriu de Montbui est\xc3\xa0 en poder de la casa de Plas\xc3\xa8ncia fins a l'any 1886 que pass\xc3\xa0 a la fam\xc3\xadlia Biosca d'Igualada."